钦定古今图书集成/理学汇编/文学典/第072卷 > 蔡承禧
## 钦定古今图书集成/理学汇编/文学典/第072卷 > 蔡承禧

按《江西通志》：承禧，字景繁，临川人，元导子。嘉祐二年
进士，授太平司理，决事明敏。熙宁中，擢监察御史，面
奏吕惠卿怙权任私诸罪，上特赐五品服，曰：“旌卿谠
直。”上遣李宪往熙河计置边事，诸将听节制。承禧奏
曰：“自古未有以兵寄阉人而不乱者，鬼章患小用宪，
患大。不成祸小，事成祸大。”言甚切直，上优容之。后出
为淮南转运使，苏轼称其“事君倾尽悃款，持心不倚。”
所著有《论语指归》十卷，并有奏议诗文三十卷。子居
厚。